Anthony Soter Fernandez

Kardinal Anthony Soter Fernandez (lahir 22 April 1932 - 28 Oktober 2020) ialah Kardinal Malaysia pertama Gereja Roman Katolik dan Uskup Agung Emeritus daripada Roman Katolik Keuskupan Agung Kuala Lumpur, Malaysia. Beliau telah dilantik pada 30 Julai 1983 oleh Paus John Paul II, dan menjadi Ketua Uskup Keuskupan kedua semasa penahbisan beliau pada 10 November 1983. Beliau bersara pada 24 Mei 2003 dan telah digantikan oleh Tan Sri Murphy Pakiam.Archdiocese of Kuala Lumpur. UCAN Diocesan Profile Series. Retrieved April 28, 2010. 

Fernandez ditahbiskan sebagai imam pada 10 Disember 1966, dan berkhidmat sebagai Presiden Persidangan Uskup Katolik Malaysia, Singapura dan Brunei dari 1987-1990 dan 2000-2003.

Fernandez adalah bekas biskop Keuskupan Pulau Pinang, di mana beliau merupakan biskop dari 17 Februari 1978, sehingga ditukarkan ke Kuala Lumpur.

Fernandez telah dicipta kardinal oleh Paus Francis dalam Konsistori pada 19 November 2016, dan rakyat Malaysia pertama yang akan menjadi kardinal.

Kesihatan dan meninggal dunia
Beliau disahkan menghidap barah lidah pada November 2019 dan menjalani siri rawatan imunoterapi dan radioterapi sementara berehat di rumah jagaan warga tua, Little Sisters of the Poor St. Francis Xavier di Cheras, Kuala Lumpur.

Pada 28 Oktober 2020, beliau meninggal dunia pada jam 12.35 tengah hari Rabu pada usia 88 tahun di rumah jagaan warga tua tersebut.Kardinal Roman Katolik pertama Malaysia meninggal dunia, Astro Awani, Dicapai pada 28 Oktober 2020 14:06 MYT

Rujukan

Pautan luar



Kategori:Kelahiran 1932
Kategori:Orang hidup
Kategori:Orang dari Kedah
Kategori:Uskup Roman Katolik Malaysia
Kategori:Kristian Malaysia
Kategori:Pemimpin agama Malaysia
Kategori:Orang Malaysia berketurunan India